b"\n_START_ARTICLE_\nPolp sec\n_START_PARAGRAPH_\nEl polp sec o pop sec \xc3\xa9s una manera culin\xc3\xa0ria de preparar els pops. A la cuina asi\xc3\xa0tica, incloent-hi R\xc3\xbassia, es prepara simplement amb el pop cru assecat en tires fines. Al Pa\xc3\xads Valenci\xc3\xa0, especialment a la comarca de la Marina Alta (D\xc3\xa9nia, X\xc3\xa0bia, etc.) i les Terres de l'Ebre el polp sec \xc3\xa9s un ingredient de plats m\xc3\xa9s elaborats, per exemple per a fer estofats i guisats de fesols o de patates._NEWLINE_Altres formes de cuinar el pop, sec o no, pr\xc3\xb2pies del Pa\xc3\xads Valenci\xc3\xa0 s\xc3\xb3n el polp torrat, polp en suc\xc3\xa0, polp en mull\xc3\xa0, polp en suc, polp en oli, polp bullit, polp escabetxat, polp en vi, polp al forn, etc._NEWLINE_A X\xc3\xa0bia el polp sec \xc3\xa9s un pop deixat assecar a l'aire lliure. Una vegada sec es torra directament sobre la flama del foc i se serveix tallat a trossos amb oli d'oliva.\n_START_SECTION_\nPreparaci\xc3\xb3\n_START_PARAGRAPH_\nEs treuen les v\xc3\xadsceres del pop, els ulls i la boca, despr\xc3\xa9s es deixa assecar al sol fins que la carn del pop estigui ben seca. _NEWLINE_Tradicionalment els pops es tenien unes hores amb aigua i sal abans de l'assecatge i el suspenien d'un fil que li passaven pels ulls. Despr\xc3\xa9s els deixaven al sol originant singulars rastelleres. El polp sec calia castigar-lo amb nombrosos cops de ma\xc3\xa7a per estovar-lo. Actualment, es posen al congelador uns dies i ja no cal colpejar-lo. _NEWLINE_El polp torrat \xc3\xa9s, senzillament, polp sec torrat amb oli i molt de pa, per mullar."